<classify> Tuzo hizo zilianzishwa na Simba Septemba mwaka jana kwa ajili ya kuongeza morali kwa wachezaji wake kujituma.Kwa mujibu wa tovuti ya Simba, Ajib alishinda tuzo hiyo baada ya kupigiwa kura nyingi kutoka kwa mashabiki na wapenzi wa Simba kupitia simu za mkononi.Akizungumza wakati anakabidhiwa tuzo yake juzi, Ajib alisema; Kila siku nimekuwa nikiendelea kujitahidi kufanya vizuri zaidi ili nami ifike siku niweze kukabidhiwa tunzo hii, kwa kweli ni heshima kubwa sana kwangu, napenda kuchukua fursa hii kuupongeza uongozi mzima wa Simba kwa kuanzisha utaratibu huu.Aliwashukuru mashabiki kwa kumpigia kura, pia wachezaji wenzake ambao wamekuwa wakishirikiana naye.Mkuu wa Kitengo cha Biashara na Mipango kutoka EAG Group, Richard Mvula alisema; Kama mtakumbuka utaratibu huu ulianzishwa kwa ajili ya kuwapa motisha wachezaji wetu na sasa umekuwa ni utamaduni wetu katika kuwapongeza na kuonesha kuthamini jitihada zinazofanywa na wachezaji katika kuutafuta ushindi wa msimu huu.  <topic>: MICHEZO 